**ՏԵՂԵԿԱՆՔ-ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 02-099-0009-0040 ԾԱԾԿԱԳՐՈՎ ԱՆՇԱՐԺ ԳՈՒՅՔԸ «ԹԱԼԻՆԻ ԹԻՎ 3 ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 21-րդ կետով սահմանված կարգավորումների համատեքստում, հիմք ընդունելով համայնքի ղեկավարի առաջարկությունը։

**Իրավական ակտի ընդունման նպատակը և կարգավորման անհրաժեշտությունը․**

Նախագծով առաջարկվում է Թալին համայնքի սեփականություն հանդիսացող Սուսեր բնակավայրում գտնվող  02-099-0009-0040ծածկագրով 0․028 հա հողամասը և հողամասի վրա գտնվող 02-099-0009-0040-001ծածկագրով շինությունը (մանկապարտեզը) անորոշ ժամանակով անհատույց օգտագործման տրամադրել Թալին համայնքի «Թալինի թիվ 3 մանկապարտեզ» ՀՈԱԿ-ին, ինչը հնարավորություն կտա մասնաճյուղի օրինական գործունեության իրականացմանը՝ լիցենզիայի ձեռքբերմանը։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի սեփականություն հանդիսացող 02-099-0009-0040 ծածկագրով անշարժ գույքը «Թալինի թիվ 3 մանկապարտեզ» ՀՈԱԿ-ին անհատույց օգտագործման տրամադրելու վերաբերյալ նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

Ավագանու որոշման նախագծի ընդունման կապակցությամբ համայնքի բյուջեում ֆինանսական փոփոխություն չի նախատեսվում։

**Նախագծով առաջարկվող կարգավորումների բնույթն ու նպատակը**․

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված կազմակերպությանը։

**Իրավական ակտի ընդունման դեպքում ակնկալվող արդյունքը․**

Նախագծի ընդունման արդյունքում «Թալինի թիվ 3 մանկապարտեզ» ՀՈԱԿ-ը հնարավորություն կունենա իրականացնելու մասնաճյուղի լիցենզիայի ձեռքբերման գործընթացը։